《赋得柳条恒扑岸花气尽薰舟送沈子》
明代·王世贞

春风浑似剪，花柳一时齐。不独藏鸦稳，兼令去鹢迷。

三眠初作絮，百和欲成泥。旖旎粘轻浪，颠狂扑大堤。

青丝愁绾折，红袖惜分携。灞岸云初起，薇垣日未西。

一枝从主赐，全树借卿栖。儤直星为柳，含香舌是鸡。

河阳妆面好，京兆黛眉低。莫以为郎薄，时时恋故溪。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。